THG ไตรมาส 1 พลิกกำไร 527 ลบ. รับรายได้รักษาโควิด-ฉีดวัคซีนหนุน
THG เปิดงบไตรมาส 1 พลิกกำไร 527 ลบ. อานิสงส์รายได้รักษาโควิด-ฉีดวัคซีน
THG เปิดงบไตรมาส 1 พลิกกำไร 527 ลบ. อานิสงส์รายได้รักษาโควิด-ฉีดวัคซีน
9 พ.ค. 2565

บริษัท ธนบุรี เฮลท์แคร์ กรุ๊ป จำกัด (มหาชน) หรือ THG รายงานผลการดำเนินงานงวดไตรมาส 1/2565  สิ้นสุด ณ วันที่ 31 มีนาคม 2565 มีดังนี้

โดยบริษัทฯ มีรายได้รวม 3,530 ล้านบาท เพิ่มขึ้นมากกว่าร้อยละ 100 จากงวดเดียวกันของปีก่อน ที่อยู่ที่ 1,566 ล้านบาท เป็นผลมาจากธุรกิจให้บริการทางการแพทย์ มีรายได้เพิ่มขึ้น อยู่ที่ 3,444 ล้านบาท จากสถานการณ์การแพร่ระบาดของ COVID-19 สายพันธุ์ใหม่ ส่งผลให้มีผู้ป่วยเข้ามาใช้บริการอย่างต่อเนื่อง
รวมทั้งบริษัทฯ มีการให้บริการฉีดวัคซีน ภาครัฐและวัคซีนทางเลือกโดยสัดส่วนการให้บริการผู้ป่วยโควิดใน Hospitel และโรงพยาบาลสนามและการให้บริการฉีดวัคซีน มีสัดส่วนรายได้คิดเป็นร้อยละ 27.40 ของรายได้ทั้งหมด